als_Latn dik_Latn sag_Latn
06/03/2015
Shfaqja e flamujve dhe propagandës së ISIS-it në disa fshatra të BiH, ka bërë që qytetarë dhe zyrtarë të bëjnë thirrje për veprim.
Nga Drazhen Remikoviç për Southeast European Times në Sarajevë -- 06/03/15
Shfaqja e flamujve dhe emblemave të Shtetit Islamik të Irakut dhe Levantit (ISIS) në shtëpitë në fshatin Gornja Maoca të Bosnjë e Hercegovinës (BiH) verilindore, ka ngritur shqetësime në lidhje me rreziqet që paraqesin militantët që kthehen nga Siria dhe Iraku.
Muajin e kaluar, u shfaqën foto që tregonin flamujt e ISIS-it që valëviteshin në disa shtëpi në fshatin e Gornja Maocës dhe simbole të pikturuara në një kabinë druri.
"Në lidhje me informacionin se flamuj të ISIS-it valëviteshin në fshatin Gornja Maoca, oficerë të Agjencisë Shtetërore të Hetimit dhe Mbrojtjes (SIPA), së bashku me agjencitë e tjera policore, shkuan në vend për të përcaktuar të gjitha faktet e nevojshme në terren, por nuk gjetën flamuj të ISIS-it. Ne informuam rreth kësaj prokurorin dhe do të vazhdojmë të punojmë për këtë çështje", tha për SETimes Kristina Joziç, zëdhënëse e SIPA-s.
Fshati, në të cilin jetojnë shtetas me ideologji vehabiste, është bastisur nga policia disa herë në të kaluarën për shkak të lidhjeve të dyshuara me grupet radikale.
Patrullat policore ndodhen ditë e natë në hyrje të fshatit, dhe shumë banorë të fshatit kanë qenë persona me interes për një numër hetimesh të lidhura me terrorizmin.
Udhëheqësi i tyre jozyrtar, Nusret Imamoviç, u largua nga BiH për të luftuar në Siri 15 muaj më parë.
"Kur erdhi policia, flamujt ishin hequr. Është shkelje penale dhe dikush duhet të jetë përgjegjës për këtë", tha për SETimes Dushanka Majkiç, kryetare e Komitetit të Përbashkët për Mbrojtjen dhe Sigurinë në parlamentin shtetëror të BiH. "Fshatrat që janë nën kontrollin e lëvizjes vehabiste thjesht jetojnë jashtë sistemit kushtetues të këtij vendi. Ne kemi nevojë për mbështetje të fortë nga komuniteti ndërkombëtar, si edhe bashkëpunim mes organeve dhe agjencive policore në rajon për ta luftuar këtë. Sigurisht, duhet edhe vullnet politik, kryesisht nga elita politike boshnjake në BiH".
Sipas një raporti të CIA-s të publikuar në shtator, më shumë se 350 luftëtarë, përfshirë gra dhe fëmijë, janë larguar nga BiH për t'u bashkuar me terroristët e ISIS-it që luftojnë në Siri dhe Irak. Komuniteti Islamik i BiH i ka denconcuar ata që bashkohen me ISIS-in.
Xhevad Galijaseviç, drejtori i Qendrës për Ligj Humanitar të BiH dhe një ekspert i antiterrorizimit, tha për SETimes se policia duhet të shtojë vëzhgimet në fshatrat e vendit që kanë lidhje vehabiste.
"Sigurisht, këto emblema përbëjnë provokim. Ato kanë një mesazh simbolik nga ISIS: "Ne jemi këtu". Ky mesazh synon të përhapë frikë. Kjo lloj propagande duhet të ndalojë, sepse inkurajon të rinjtë të shkojnë në fushëbetejat jashtë vendit. Vendet evropiane janë vendimtare për përshkallëzimin e luftës kundër kësaj të lige dhe mendoj se kjo politikë do të marrë të njëjtin drejtim edhe në BiH", tha Galijaseviç për SETimes.
Në prill 2014, BiH u bashkua me vende të tjera rajonale në miratimin e një ligji që sjell burgime me deri në 10 vjet për shtetasit që bashkohen me grupet terroriste dhe për ata që i rekrutojnë.
Qytetarët bien dakord se duhen marrë masa.
"Fotot me flamujt e zinj në Gornja Maoca janë shfaqur në mbarë rajonin, edhe në Evropë. Kjo dërgon një prezantim shumë të shëmtuar të vetes sonë se njerëzit pranojnë vrasjen apo djegien e dikujt, dhe njerëz që e mbështesin këtë gjë jetojnë në vendin tonë. Autoritetet duhet të ndalojnë që një prezantim të tillë nga vendi ynë të shfaqet në botë", tha për SETimes Marija Vesiç, 40 vjeçe nga Banja Luka.
Islami militant ishte i panjohur për popullsinë kryesisht laike të BiH deri në konfliktet e Ballkanit në vitet 1990, kur mercenarë arabë erdhën të ndihmojnë myslimanët e BiH të sprapsnin sulmet serbe. Këta luftëtarë, shumica e të cilëve u vendosën në BiH, përqafonin një version radikal të islamit që bashkësia islamike e BiH e kundërshton.
"Është shumë e çuditshme që BiH ka toleruar për vite të tëra ekzistencën e vendeve si Gornja Maoca. Nëse kjo do të ndodhte në Amerikë ose Britani, ky fshat do të ishte zhdukur brenda një dite. Është e çuditshme që në zemër të Evropës ka vende si ky. E gjithë bota e di se këta njerëz janë kërcënim për të gjithë", tha për SETimes Muris Gjurkoviç, 29 vjeç nga Mostari.
Çfarë hapash mund të ndërmarrë policia për të kontrolluar fshatrat që janë strehë e ekstremistëve? Na thoni mendimet tuaja më poshtë.
unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn